ഇ ബുള് ജെറ്റ് സഹോദരങ്ങളുടെ ജാമ്യം റദ്ദാക്കാനാകില്ലെന്ന് കോടതി പൊലീസിന്റെ ഹര്ജി തള്ളി കണ്ണൂര്: കണ്ണൂര് ആര്ടി ഓഫീസിലെ പൊതുമുതല് നശിപ്പിച്ചെന്ന കേസില് ഇ ബുള് ജെറ്റ് സഹോദരങ്ങളുടെ ജാമ്യം റദ്ദാക്കണമെന്ന ഹര്ജി തള്ളി. പൊലീസ് സമര്പ്പിച്ച ഹര്ജിയാണ് തലശ്ശേരി സെഷന്സ് കോടതി തള്ളിയത്. ജാമ്യം റദ്ദാക്കാനാകില്ലെന്ന് കോടതി പറഞ്ഞു. വ്ളോഗര് സഹോദരന്മാരായ എബിന്റെയും ലിബിന്റെയും യൂട്യൂബ് വീഡിയോകള് പരിശോധിച്ച ശേഷം ഇരുവര്ക്കും കഞ്ചാവ് കടത്ത് സംഘവുമായി ബന്ധമുണ്ടോയെന്നത് ഉള്പ്പെടെ അന്വേഷണ വിധേയമാക്കണമെന്ന് കാണിച്ചാണ് പൊലീസ് ഹര്ജി സമര്പ്പിച്ചിരുന്നത്. കസ്റ്റഡി അപേക്ഷ നല്കിയിട്ടില്ലെന്നും പൊലീസ് കേസ് കെട്ടിച്ചമച്ചതാണെന്നും പ്രതിഭാഗം വാദിച്ചു. വാഹനത്തിലെ നിയമലംഘനങ്ങള്ക്ക് പിഴ അടയ്ക്കാന് തയ്യാറാണെന്ന് ഇ ബുള് ജെറ്റ് സഹോദരങ്ങള് നേരത്തെ കോടതിയെ അറിയിച്ചിരുന്നു. കേസ് പരിഗണിക്കുന്നത് രണ്ട് തവണ മാറ്റിയ ശേഷമാണ് കോടതി ഇന്ന് വിധി പറഞ്ഞത്. സമയപരിധിക്ക് മുന്പ് രണ്ടാം ഡോസ് വാക്സിന് എടുത്താല് ഫലപ്രാപ്തിയെ ബാധിക്കുമോ കേന്ദ്രത്തിനോട് ഹൈക്കോടതി ടെമ്ബോ ട്രാവലറില് നിയമവിരുദ്ധമായി രൂപമാറ്റങ്ങള് വരുത്തിയതിന് ഇബുള് ജെറ്റ് എന്ന യൂട്യൂബര് സഹോദരങ്ങളുടെ നെപ്പോളിയന് എന്ന വാഹനം മോട്ടോര് വാഹന വകുപ്പ് കസ്റ്റഡിയിലെടുക്കുകയും പിഴയിടുകയും ചെയ്തിരുന്നു. ഇതേത്തുടര്ന്ന് ഇവര് ആര്ടിഒ ഓഫീസില് ബഹളമുണ്ടാക്കി. തുടര്ന്ന് ഔദ്യോഗിക കൃത്യനിര്വഹണം തടസപ്പെടുത്തിയതിനും പൊതുമുതല് നശിപ്പിച്ചതിനും പൊലീസ് ഇരുവര്ക്കുമെതിരെ കേസ് എടുത്ത് അറസ്റ്റ് ചെയ്യുകയായിരുന്നു. അറസ്റ്റിലായ പിറ്റേ ദിവസം തന്നെ ഇവര്ക്ക് ജാമ്യം ലഭിച്ചിരുന്നു. അതിനു പിന്നാലെയാണ് പൊലീസ് ഹര്ജി നല്കിയത്.